***Приложение № 5 към чл. 4, ал. 1***

*Наредбата за условията и реда за извършване на оценка на въздействието върху околната среда (Наредба за ОВОС)*

(Ново - ДВ, бр. 12 от 2016 г., в сила от 12.02.2016 г., изм. и доп. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г., доп. - ДВ, бр. 67 от 2019 г., в сила от **28.08.2019 г**.)

ДО

ДИРЕКТОРА НА РИОСВ

ПЛОВДИВ

УВЕДОМЛЕНИЕ

за инвестиционно предложение

от К.Джамбова,

УВАЖАЕМИ Г-Н ДИРЕКТОР,

Уведомяваме Ви, че К. Джамбова

има следното инвестиционно предложение:

Инвестиционното предложение не е ново, но неговата реализация не е започнала в законоустановения срок. Настоящото уведомление за инвестиционно предложение е във връзка с провеждане на процедура за потвърждаване на решение за промяна на предназначението на земеделска земя за неземеделски нужди на основание §30 от ПЗР към ЗИД на ЗППМ за ПИ 78029.208.1, местност „Джамбов кладенец“ в землището на с.Цалапица, община „Родопи“, област Пловдивска

Характеристика на инвестиционното предложение:

1. Резюме на предложението:

За имота, предмет на инвестиционното предложение има проведена процедура за промяна на предназначението на земеделска земя за неземеделски нужди, приключила с Решение № КЗЗ-6 от 25.07.2000г. на Комисия за земеделските земи към Министерство на земеделието и горите е променено предназначението на 7470 кв.м. земеделска земя – имот № 208001, местност „Джамбов кладенец“, землището на с.Цалапица, община „Родопи“, област Пловдивска за изграждане на обект: „Складове за фураж, силози за слънчоглед, сграда за механично отглеждане на 5000 бр. бройлери и административна сграда с кантар“. Със Заповед № 318 от 28.06.2002г. на Кмета на община Родопи е одобрен ПУП-ПРЗ за земеделска земя с променено предназначение, като от имот № 208001, местност „Джамбов кладенец“, по плана на земеразделяне на с.Цалапица, се образува: УПИ I-208001 – за стопанска дейност, отглеждане на бройлери с администрация, определя се устройствена зона – Пп при градоустройствени параметри: плътност на застрояване 60%; Кинт 1.8; мин. озеленяване 25%; с Н до 10м.; свободно застрояване.

Имотът е нанесен в Кадастралната карта и кадастралните регистри на с.Цалапица, общ.Родопи, област Пловдив, одобрени със Заповед № РД-18-55/30.06.2017г., като ПИ с идентификатор 78029.208.1, с площ 7470 кв.м.

*(посочва се характерът на инвестиционното предложение, в т.ч. дали е за ново инвестиционно предложение и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)*

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.), предвидени изкопни работи, предполагаема дълбочина на изкопите, ползване на взрив:

Инвестиционното предложение е за изграждане на обект извън границите на населеното място. Имотът е незастроен. Няма съществуваща електроизграденост, за захранването с ел.енергия ще бъде изградена нова инфраструктура, след сключване на договор за присъединяване към електропреносната мрежа. През имота не преминават мрежи на техническата инфраструктура и не се налага ограничителен режим на ползване. Няма техническа възможност за захранване на имота с вода от централен водопровод и за отвеждане на отпадни води. За битови нужди ще се използва вода от хидрофорна цистерна, напълнена от водопреносната мрежа, а водата за питейни нужди ще е от диспенсър. За достъп до имота ще се използва съществуващата пътна инфраструктура. Няма да се извършват взривни дейности.

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон, орган по одобряване/разрешаване на инвестиционното предложение по реда на специален закон:

Няма връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение. Не се предвиждат дейности, които касаят издаване на съгласувателни/разрешителни документи по реда на специален закон.

4. Местоположение:

*(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост,* *близост до или засягане на елементи на Националната екологична мрежа (НЕМ), обекти, подлежащи на здравна* *защита, и* *територии за опазване на обектите на културното наследство,* *очаквано трансгранично въздействие,* *схема на нова или* *промяна на съществуваща пътна инфраструктура)*

Село Цалапица, община „Родопи“, област Пловдивска, УПИ I-208001 – “за стопанска дейност, отглеждане на бройлери с администрация”, местност „Джамбов кладенец“, представляващ ПИ с идентификатор 78029.208.1, с площ 7470 кв.м. по КККР на с.Цалапица. Имотът е частна собственост.

Няма в близост и не се засягат елементи на НЕМ, нито обекти подлежащи на здравна защита, както и територии за опазване на обектите на културното наследство. Не се очаква трансгранично въздействие.

Няма нова схема или промяна на съществуваща пътна инфраструктура, ще се използва съществуващия пътен достъп с трайна настилка до имота.

5. Природни ресурси, предвидени за използване по време на строителството и експлоатацията:

*(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)*

По време на строителството ще бъдат използвани стандартни строителни материали придружени със съответните сертификати и декларации за съответствие. Няма техническа възможност за захранване на имота с вода от централен водопровод и за отвеждане на отпадни води. За битови нужди ще се използва вода от хидрофорна цистерна, напълнена от водопреносната мрежа, а водата за питейни нужди ще е от диспенсър. Битовите отпадъчни води ще се отвеждат в пречиствателно съоръжение и ще се използват за поливане, а остатъчния материал във водоплътна изгребна яма, като при запълване, същата ще се почиства, а отпадъчните води ще се транспортират до най-близката ПОСВ, за което ще се сключат съответните договори. Не се предвижда използване на други природни ресурси.

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

От дейността не се очаква да се емитират приоритетни и/или опасни вещества, при които се осъществява или е възможен контакт с повърхностни или подпочвени води, няма да се използват замърсяващи околната среда вещества.

7. Очаквани общи емисии на вредни вещества във въздуха по замърсители:

Няма очаквани общи емисии на вредни вещества във въздуха.

8. Отпадъци, които се очаква да се генерират, и предвиждания за тяхното третиране:

По време на строителството ще се генерират строителни отпадъци, които ще бъдат депонирани и извозвани от лицензирана фирма до площадка за съхранение и преработване на отпадъци. Битовите отпадъци ще се събират, съхраняват и извозват в контейнери, след което ще се депонират на сметище на общината.

9. Отпадъчни води:

*(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)*

Отпадъчните битови води ще се отвеждат във водоплътна изгребна яма, като при запълване ще се почиства, а събраното количество отпадъци ще се извозва по договор с фирма оператор на ПОСВ. Обема на водоплътната яма ще бъде съобразен с изчисленото отпадно количество води.

10. Опасни химични вещества, които се очаква да бъдат налични на площадката на предприятието/съоръжението:

*(в случаите по чл. 99б от ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)*

Няма опасни химични вещества, които се очаква да бъдат налични.

І. Моля да ни информирате за необходимите действия, които трябва да предприемем, по реда на глава шеста от ЗООС.

Моля на основание чл. 93, ал. 9, т. 1 от ЗООС да се проведе задължителна ОВОС, без да се извършва преценка.

Моля, на основание чл. 94, ал. 1, т. 9 от ЗООС да се проведе процедура по ОВОС и/или процедурата по чл. 109, ал. 1 или 2 или по чл. 117, ал. 1 или 2 от ЗООС.

ІІ. Друга информация (не е задължително за попълване)

 Моля да бъде допуснато извършването само на ОВОС (в случаите по чл. 91, ал. 2 от ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 от ЗООС) поради следните основания (мотиви):

…………………………………………………………………………………………………………...

Прилагам:

1. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

2. Други документи по преценка на уведомителя:

2.1. допълнителна информация/документация, поясняваща инвестиционното предложение;

- Нотариален акт

- Удостоверение за наследници

- Скица на поземлен имот

- Решение № КЗЗ-6 от 25.07.2000г. на КЗЗ към МЗГ

- Заповед № 318 от 28.06.2002г. на Кмета на община Родопи за одобрен ПУП-ПРЗ

3.  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

4.  Желая да получавам електронна кореспонденция във връзка с предоставяната услуга на посочения от мен адрес на електронна поща.

Дата: 08.08.2022г. Уведомител: …………………..

*(подпис)*